નાગેશ્રી પાસે ચોત્રા મોમાઈ ધામ ખાતે મળેલ પ૦૦૦થી વધારે કાઠી ક્ષત્રિય સમાજના સંમેલનમાં અધ્યક્ષસ્થાને બાબરીયાવાડના કાઠી ક્ષત્રિય સમાજના વડીલ ભીમબાપુ બોરીચા વડ, કાતર દરબાર દાદબાપુ વરૂના અધ્યક્ષસ્થાને ગુજરાતમાં કાઠી ક્ષત્રિય સમાજને ભાજપ કે કોંગ્રેસ પક્ષે એક ટીકીટ ન ફાળવાતા પૂર્વ ધારાસભ્ય અને સમસ્ત કાઠી ક્ષત્રિય સમાજના પ્રમુખ પ્રતાપભાઈ વરૂ બન્ને રાજકિય પક્ષો ઉપર લાલઘુમ થયા અને કાઠી ક્ષત્રિય સમાજની શું તાકાત છે તે બતાવવાનો સમય આવી ગયો હોય ત્યારે વડીલોને આ વેદના ઠાલવતા તમામ કાઠી ક્ષત્રિય સમાજ છેલ્લા ૬૦ વર્ષથી કોંગ્રેસ પક્ષ સાથે તન મન અને ધનથી સાથે રહ્યો છે તે કાઠી સમાજની અવગણના થતા જ આ સમંલનમાં હુંકારો થયા હતા અને ગહન ચર્ચા વિચારણા બાદ તમામ લોક હૃદયમાં આગવું સ્થાન લેનાર ભાજપના ઉમેદવાર હીરાભાઈ સોલંકીને સમર્થન આપવાની વાત કરતા પ૦૦૦ કાઠી ક્ષત્રિયોએ હાથ ઉંચા કરી મા મોમાઈની સાક્ષીએ સ્વયંભુ હીરાભાઈને સમર્થન અપાવાની ઘોષણા કરાતા તેની વાયુવેગે વાતો વહેતી થતા કોંગ્રેસ છાવણીમાં ભુકંપ જેવી સ્થિતિ સર્જાઈ છે.